Man sterf wat glo polisiewapen by sokkerwedstryd wou steelNelson Mandelabaai-stadion in Port Elizabeth Foto: Niel Grundling, Panoramio (via stadiumdb.com) ŉ Toeskouer is Saterdagaand ná ŉ sokkerwedstryd in Port Elizabeth doodgeskiet toe hy glo ŉ polisiebeampte se pistool wou steel. Die voorval het by die Nelson Mandelabaai-stadion plaasgevind net nadat die Kaizer Chiefs 2-0 teen Chippa United gewen het. “Die besonderhede is nog nie duidelik nie, maar die man wou vermoedelik ŉ polisiebeampte se dienspistool steel toe die skare ná die wedstryd op die veld gehardloop het,” het kapt. Johan Rheeder, woordvoerder van die polisie, gesê. “ŉ Skoot het afgegaan en die man is dood.” Die polisie was laat Saterdagaand nog steeds op die toneel.